31996D0207
L 073/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 декември 1995 година
за временното прилагане на две споразумения под формата на Съгласуван протокол между Европейската общност и Социалистическа република Виетнам за търговията с текстил и облекла
(96/207/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113, заедно с член 228, параграф 2, първото изречение от него,
като взе предвид предложението на Комисията,
като има предвид, че Комисията е договорила от името на Европейската общност две споразумения под формата на съгласуван протокол с цел изменение на съществуващото Двустранно споразумение между Европейската икономическа общност и Социалистическа република Виетнам за търговията с текстил и облекла, парафирано на 15 декември 1992 г. и модифицирано от Споразумението под формата на размяна на писма, парафирано на 20 декември 1994 г.;
като има предвид, че тези двустранни споразумения, които бяха парафирани на 11 ноември 1993 г. и 1 август 1995 г., следва да бъдат прилагани предсрочно, преди завършването на необходимите за тяхното сключване процедури, при условие на реципрочно предсрочно прилагане от Социалистическа република Виетнам,
ПРИЕ НАСТОЯЩОТО РЕШЕНИЕ:
Член единствен
Споразуменията под формата на Съгласуван протокол между Европейската общност и Социалистическа република Виетнам за изменение и допълнение на Споразумението между Европейската икономическа общност и Социалистическа република Виетнам за търговията с текстил и облекла се прилагат предсрочно, преди тяхното формално сключване, при условие на реципрочно предсрочно прилагане от Социалистическа република Виетнам.
Текстът на споразуменията под формата на съгласуван протокол е приложен към настоящото решение.
Съставено в Брюксел на 22 декември 1995 година.